**B. Osobitná časť**

**K čl. I**

**K bodu 1**

Ustanovuje sa spôsob a forma podávania príloh v nadväznosti na právne záväzný akt EÚ.

**K bodu 2**

Upravuje sa poznámka pod čiarou k odkazu 30 do formy skrátenej citácie.

**K bodom 3 až 7**

​Upravuje sa minimálny počet kusov druhov zeleniny v prípade kategórií zeleniny pri platbe
na pestovanie vybraných druhov zeleniny s veľmi vysokou prácnosťou. Potreba úpravy vyplynula zo zaužívanej agrotechnickej praxe.

**K bodu 8**

Upravuje sa zoznam vykonávaných právne záväzných aktov Európskej únie, ktorý je uvedený
v „Prílohe č. 4“ k nariadeniu vlády Slovenskej republiky č. 36/2015 Z. z. v znení neskorších predpisov**.**

**K čl. II**

Navrhuje sa účinnosť nariadenia vlády Slovenskej republiky od 15. marca 2018. Dátum nadobudnutia účinnosti návrhu novely nariadenia vlády Slovenskej republiky je určený tak,
aby jeho adresáti mali dostatok času na oboznámenie sa s novou právnou úpravou.